מבחן מפמ"ר בתנ"ך תשפ"ה, שכבה ח'

תשובון

|  |  |  |  |  |
| --- | --- | --- | --- | --- |
| **שאלה** | **סעיף** | **תשובה** | **ניקוד** | **הערות** |
| 1 | א | 34 פרקים | **3** | אין לקבל את התשובה ל"ד |
|  | ב | "שום תשים עליך מלך" | **3** |  |
|  | ג | ספר יהושע | **2** |  |
| 2 | א | 10 פרקים | **3** | אין לקבל את התשובה י' |
|  | ב | "לך כנוס את כל היהודים הנמצאים בשושן" | **3** |  |
|  | ג | ספר דניאל | **2** |  |
| 3 | א | הסיבה שהקב"ה לא הנחה את עם ישראל דרך ארץ פלישתים: "כִּי אָמַר אֱלֹהִים פֶּן יִנָּחֵם הָעָם בִּרְאֹתָם מִלְחָמָה וְשָׁבוּ מִצְרָיְמָה" (פסוק יז). הסבר: הקב"ה חשש שאם עם ישראל ייתקל במלחמה מיד לאחר יציאתם ממצרים, הם עלולים להתחרט על יציאתם ולרצות לחזור למצרים. | **4** |  |
|  | ב | הסיבה לכך שמשה לקח ממצרים את עצמות יוסף היא שיוסף השביע את בני ישראל לפני מותו שיעלו את עצמותיו איתם כשיצאו ממצרים, כפי שמוזכר בפסוק יט: "כִּי הַשְׁבֵּעַ הִשְׁבִּיעַ אֶת בְּנֵי יִשְׂרָאֵל לֵאמֹר פָּקֹד יִפְקֹד אֱלֹהִים אֶתְכֶם וְהַעֲלִיתֶם אֶת עַצְמֹתַי מִזֶּה אִתְּכֶם". | **4** |  |
|  | ג | תפקיד עמוד הענן: "לַנְחֹתָם הַדֶּרֶךְ" (פסוק כא) - להנחות ולהוביל את בני ישראל בדרך הנכונה ביום. (2 נק')  תפקיד עמוד האש: "לְהָאִיר לָהֶם" (פסוק כא) - להאיר להם את הדרך בלילה ולאפשר להם ללכת גם בלילה. | **4** |  |
|  |  | "זה"- עמוד הענן, "זה"- עמוד האש. | **2** |  |
|  |  | רש"י במילים "עד שלא ישקע זה עולה זה" מתכוון לכך שעמוד הענן לא נעלם לפני שעולה עמוד האש, ועמוד האש לא נעלם לפני שעולה עמוד הענן. כלומר, יש רציפות בהשגחה האלוקית. מפירוש רש"י אנו לומדים על השגחתו הרצופה והבלתי פוסקת של הקב"ה על עם ישראל - השגחה שאינה מרפה אפילו לרגע אחד. | **4** |  |
| 4 | א | שפיטת העם:  משה שפט את העם לבדו/משה שופט רק את המקרים הקשים  העברת דברי ה' לעם:  משה העביר את דברי ה' לעם באופן ישיר/משה ממשיך להעביר את דברי ה' לעם. | **8** |  |
|  | ב | הנימוק שיתרו משתמש בו כדי לשכנע את משה לשמוע לעצתו: "נָבֹל תִּבֹּל גַּם אַתָּה גַּם הָעָם הַזֶּה אֲשֶׁר עִמָּךְ כִּי כָבֵד מִמְּךָ הַדָּבָר לֹא תוּכַל עֲשֹׂהוּ לְבַדֶּךָ" (פסוק יח). הסבר: יתרו טוען שאם משה ימשיך לשפוט את העם לבדו, הוא ייחלש מהעומס הרב, וגם העם ייפגע מכך שצריך לחכות זמן רב עד שמשה יוכל לטפל בענייניהם. | **3** |  |
|  | ג | "אַנְשֵׁי חַיִל" , "יִרְאֵי אֱלֹהִים" , "אַנְשֵׁי אֱמֶת" , "שֹׂנְאֵי בָצַע" | 4 |  |
|  |  | דוגמה להסבר על אחת התכונות: "יראי אלוהים" - חשוב שלשופט תהיה יראת שמים כדי שיפסוק דין אמת ויחשוש מעשיית עוול, ביודעו שה' בוחן את מעשיו. (או) "שונאי בצע" - חשוב שהשופטים ישנאו בצע כסף כדי שלא יקחו שוחד ולא יטו את המשפט בגלל תאוות ממון. | 3 |  |
| 5 | א | אם אדם מוצא אבידה, עליו להשיב אותה/אם אדם רואה שור או חמור של אויבו שתועה, עליו להשיב את הבהמה לבעליה. אם אדם רואה חמור של שונאו רובץ תחת משאו, עליו לעזור לו להקים את החמור. | 4 |  |
|  |  | לעזור | 2 |  |
|  | ב | "לֹא תִשָּׂא שֵׁמַע שָׁוְא" (פסוק א) - אל תקבל עדות שקר או שמועות שווא.  "וְדָל לֹא תֶהְדַּר בְּרִיבוֹ" (פסוק ג) - אל תעדיף אדם עני בדינו רק בגלל מצבו הכלכלי.  או: "מִדְּבַר שֶׁקֶר תִּרְחָק" (פסוק ז) - התרחק מדבר שקר.  וְשֹׁחַד לֹא תִקָּח" (פסוק ח) - אל תיקח שוחד. (4 נק') | 4 |  |
|  | ג | שמיטה - להשבית את האדמה בשנה השביעית.  שבת - לעבוד שישה ימים ולשבות ביום השביעי. - לא סומך רק על הנס אלא עושה את המרב שביכולתו | 4 |  |
|  |  | שתיהן עוסקות במחזוריות של שישה ואחד (שישה ימים/שנים של עבודה ויום/שנה אחד של שביתה)  בשתיהן יש שביתה ממלאכה (עבודת האדמה/עבודה כללית)  שתיהן נותנות מנוחה (לאדמה/לאדם ובהמותיו)  בשתיהן ניתן להזכיר את הדאגה לחלשים (לאביונים ולחיות בשמיטה, ולעבדים ובהמות בשבת) | 4 |  |
| 6 | א | חנה ביקשה בתפילתה בן זכר, כפי שנאמר: "וְנָתַתָּה לַאֲמָתְךָ זֶרַע אֲנָשִׁים". | 2 |  |
|  |  | "וּנְתַתִּיו לַה' כָּל יְמֵי חַיָּיו" - להקדיש את הבן לעבודת ה' כל ימי חייו  "וּמוֹרָה לֹא יַעֲלֶה עַל רֹאשׁוֹ" - שלא תעלה מורה (תער) על ראשו, כלומר שיהיה נזיר | 2 |  |
|  |  | "מכאן למתפלל צריך שיכוין לבו" - "וְחַנָּה הִיא מְדַבֶּרֶת עַל לִבָּהּ" (פסוק יג)  "מכאן למתפלל שיחתוך בשפתיו" - "רַק שְׂפָתֶיהָ נָּעוֹת" (פסוק יג)  "מכאן שאסור להגביה קולו בתפלתו" - "וְקוֹלָהּ לֹא יִשָּׁמֵעַ" (פסוק יג) | 4 | צריך להשיב לגבי 2 הלכות בלבד |
|  | ב | עלי חשב שחנה שיכורה. | 2 |  |
|  |  | חנה אכן הצליחה לשכנע את עלי שמחשבתו עליה אינה נכונה. נימוק: לאחר שחנה הסבירה לעלי שהיא אינה שיכורה אלא "אִשָּׁה קְשַׁת רוּחַ" ששפכה את נפשה לפני ה', עלי השיב לה: "לְכִי לְשָׁלוֹם וֵאלֹהֵי יִשְׂרָאֵל יִתֵּן אֶת שֵׁלָתֵךְ אֲשֶׁר שָׁאַלְתְּ מֵעִמּוֹ" (פסוק יז). זו ברכה שמראה שעלי השתכנע והבין את מצבה האמיתי של חנה. | 4 | 2 נקודות לתשובה, 2 נקודות לציטוט |
| 7 | א | מי ממליך? שמואל-שמואל- דומה  מי נוכח בהמלכה? שמואל ושאול בלבד (באופן פרטי)- כל העם שהתאסף למצפה- שונה  תבחין נוסף - אופן ההמלכה- משיחה בשמן - הגרלה (גורל) -שונה  תבחינים נוספים אפשריים: תגובת העם, מקום ההמלכה, האם שאול נוכח מרצונו. | 8 נק'-4 נקודות להשלמת התבחינים הקיימים, 4 נקודות לתבחין הנוסף | אפשר לקבל תשובות נוספות אם הן הגיוניות ומתאימות להקשר. |
|  | ב | דוגמה לענווה של שאול מפרק י: "וְשָׁאוּל דּוֹדוֹ אָמַר לוֹ וְלַנַּעֲרוֹ אָן הֲלַכְתֶּם וַיֹּאמֶר לְבַקֵּשׁ אֶת הָאֲתֹנוֹת... וְאֶת דְּבַר הַמְּלוּכָה לֹא הִגִּיד לוֹ" (פסוק טז) - שאול לא סיפר לדודו על המלכתו.  או: "וַיִּמְצְאֻהוּ וְהִנֵּה הוּא נֶחְבָּא אֶל הַכֵּלִים" (פסוק כב) - שאול התחבא כשבאו להמליכו, מתוך ענווה.  פסוקים אלו מבטאים ענווה כי הם מראים שלמרות שנבחר למלך, שאול לא התגאה בכך, ואף ניסה להימנע מתשומת לב ומהשררה. | 6 נק': 2 לדוגמא, 2 לציטוט, 2 להסבר. |  |
| 8 | א | דוד כרת את כנף מעילו של שאול. | 2 |  |
|  |  | המילים המלמדות על חרטתו: "וַיַּךְ לֵב דָּוִד אֹתוֹ עַל אֲשֶׁר כָּרַת אֶת כָּנָף אֲשֶׁר לְשָׁאוּל" (פסוק ו). הסבר: דוד הרגיש צער וחרטה על שפגע במעילו של המלך, שהוא סימן למלכותו. הביטוי "ויך לב" מתאר תחושת חרטה ונקיפת מצפון. | 2 |  |
|  | ב | דוד הוכיח לשאול שאין לו כוונה לפגוע בו בכך שהראה לו את כנף מעילו שכרת. דוד הסביר לשאול שהוא יכול היה לפגוע בו כאשר היה במערה, אך בחר שלא לעשות זאת: "הִנֵּה הַיּוֹם הַזֶּה רָאוּ עֵינֶיךָ אֵת אֲשֶׁר נְתָנְךָ ה' הַיּוֹם בְּיָדִי בַּמְּעָרָה וְאָמַר לַהֲרָגְךָ וַתָּחָס עָלֶיךָ" (פסוק יא). דוד גם הזכיר את הפתגם "מֵרְשָׁעִים יֵצֵא רֶשַׁע" להוכיח שהוא, בניגוד לרשעים, אינו מעוניין לפגוע בשאול. | 4 |  |
|  |  | כינויים בהם מכנה דוד את שאול: "אֲדֹנִי הַמֶּלֶךְ" (פסוק ט) "מְשִׁיחַ ה'" (פסוק יא)  כינויים בהם דוד מכנה את עצמו: "עַבְדְּךָ" (פסוק יא) "כֶּלֶב מֵת" (פסוק טו) "פַּרְעֹשׁ אֶחָד" (פסוק טו) | 4 |  |
|  |  | הכינויים מלמדים על אישיותו של דוד כאדם ענו שמכבד את המלכות ואת הסמכות האלוקית. דוד מקטין את עצמו ("עבדך", "כלב מת", "פרעוש אחד") ומגדיל את שאול ("אדוני המלך", "משיח ה'"), וזאת למרות שדוד כבר נמשח למלך בעצמו. או: נוכל ללמוד שדוד מכבד את שאול כמי שהוא "משיח ה'"- נבחרו של הקב"ה, או: דוד מאמין בסדר האלוקי, ומוכן לחכות בסבלנות עד שה' יפנה לו את הדרך להיות מלך. | 2 | אפשר לקבל תשובות נוספות אם הן הגיוניות ומתאימות להקשר. |
| 9 |  | המבול, מות שרה, נישואי יעקב ללאה ולרחל, החבאת משה בתיבה, קריעת ים סוף, המלחמה בעמלק, חטא העגל | 10 (1.5 לכל אירוע) | אם תלמיד טעה במיקום של אירוע מסוים, יש להוריד את הנקודה עבור אותו אירוע בלבד |
| 10 |  | המרגלים ביריחו, המלחמה בעי, מלחמת דבורה וברק בכנענים, מלחמת גדעון במדין, הולדת שמואל, המלכת שאול, דוד וגלית | 10 | אם תלמיד טעה במיקום של אירוע מסוים, יש להוריד את הנקודה עבור אותו אירוע בלבד |
| 11 |  |  | 10 | אם התלמיד טעה- יש להוריד רק את הניקוד החלקי. |